ચાલુ સાલે પણ લગભગ અઠવાડિયુ હાટ દિવાળીમાં ભરાયુ છે. હાટબજારમાં ટાંકણીથી માંડી કપડા સુધી વિવિધ વસ્તુઓ સસ્તી કિંમતે મળી રહે છે. ચીજવસ્તુનો ભાવ કિફાયત હોવાથી ગરીબો તથા ઓછી આવકવાળા લોકો માટે હાટ ઉપયોગી છે. હાટમાં સ્ટોલ લગાવતા વેપારીઓ સ્થાનિક ઉપરાંત જિલ્લા બહારના પણ આવે છે. ખરીદી કરવા પણ નવસારી બહારના લોકો પણ આવે છે. દિવાળીના ત્રણેક દિવસ તો હાટબજાર ગ્રાહકોથી ખીચોખીચ ભરાયેલું જોવા મળે છે. એક રીતે હાટ હજારો લોકો માટે આશીર્વાદરૂપ છે. એક જગ્યાએ ઘણી વસ્તુઓ મળી રહે છે.